CELEX: 
Language: hr
Date: 2021-12-14 00:00:00
Title: DELEGIRANA UREDBA KOMISIJE (EU) /... o izmjeni Uredbe (EU) 2018/956 Europskog parlamenta i Vijeća u pogledu podataka o novim teškim vozilima koje trebaju pratiti i o kojima trebaju izvješćivati države članice i proizvođači te u pogledu postupka izvješćivanja

OBRAZLOŽENJE
            
            
               KONTEKST DELEGIRANOG AKTA
            
            
               Ovim delegiranim aktom mijenja se Prilog I. Uredbi (EU) 2018/956 tako da se države članice obvezuju svake godine Komisiji dostavljati informacije zabilježene u unosu br. 3 certifikata o sukladnosti novoregistriranih teških vozila. Te su informacije potrebne kako bi se na temelju broja pogonskih osovina utvrdila osovinska konfiguracija vozila o kojima se izvješćuje i tako na temelju informacija iz države članice identificirala vozila koja su obuhvaćena podacima o kojima izvješćuje proizvođač, bez potrebe za dodatnom komunikacijom s proizvođačem. Nadalje, izmjenjuje se Prilog II. kako bi se EEA-i omogućilo da ustroj baze podataka prilagodi tehničkom napretku.
            
            
               SAVJETOVANJA PRIJE DONOŠENJA AKTA
            
            
               Komisija je od dionika tražila povratne informacije na sljedeće načine:
            
            
               (a)putem četverotjednog javnog savjetovanja od 7. rujna 2021. do 5. listopada 2021. na portalu za bolju regulativu „Iznesite svoje mišljenje”. Zaprimljena su četiri komentara. U dvama je izražena opća potpora. U jednom je istaknuto da je potrebno osigurati dovoljno vremena proizvođačima koji su obvezni retroaktivno staviti podatke na raspolaganje. U četvrtom je komentaru izneseno kritičko stajalište o zakonodavstvu općenito,
            
            
               (b)putem savjetovanja održanog 28. rujna 2021. sa Stručnom skupinom za emisije CO2 iz motornih vozila, sastavljenom od, među ostalima, predstavnika tijela država članica, proizvođača vozila, dobavljača i nevladinih organizacija.
            
            
               PRAVNI ELEMENTI DELEGIRANOG AKTA
            
            
               Komisija je na temelju članka 11. stavka 1. točaka (a) i (d) Uredbe (EU) 2018/956 ovlaštena za donošenje ovog delegiranog akta.
            
            
            
               DELEGIRANA UREDBA KOMISIJE (EU) …/...
            
            
               оd 14.12.2021.
            
            
               o izmjeni Uredbe (EU) 2018/956 Europskog parlamenta i Vijeća u pogledu podataka o novim teškim vozilima koje trebaju pratiti i o kojima trebaju izvješćivati države članice i proizvođači te u pogledu postupka izvješćivanja
            
            
               (Tekst značajan za EGP)
            
            
               EUROPSKA KOMISIJA,
            
            
               uzimajući u obzir Ugovor o funkcioniranju Europske unije,
            
            
               uzimajući u obzir Uredbu (EU) 2018/956 Europskog parlamenta i Vijeća od 28. lipnja 2018. o praćenju emisija CO2 i potrošnje goriva novih teških vozila i o izvješćivanju o tim dvama parametrima
                  1
               , a posebno njezin članak 11. stavak 1. točke (a) i (d),
            
            
               budući da:
            
            
               (1)U dijelu A Priloga I. Uredbi (EU) 2018/956 navode se podaci koje države članice trebaju pratiti i o kojima trebaju izvješćivati, a koji se odnose na nova teška vozila koja se prvi put registriraju u Uniji.
            
         
         
            
               (2)Kako bi se omogućila temeljita analiza u skladu s člankom 10. Uredbe (EU) 2018/956, države članice trebale bi pratiti i izvješćivati o podacima na temelju kojih se prema broju pogonskih osovina može odrediti osovinska konfiguracija prijavljenih vozila. Ti se podaci navode u unosu br. 3 certifikata o sukladnosti novoregistriranih teških vozila.
            
            
               (3)Te bi informacije Komisiji omogućile da na temelju informacija koje dostave države članice utvrdi koja su vozila obuhvaćena podacima koje dostavljaju proizvođači u skladu s člankom 5. Uredbe (EU) 2018/956, bez potrebe za dodatnom komunikacijom s proizvođačima.
            
            
               (4)Na temelju iskustva stečenog tijekom pripreme izvješća u skladu s člankom 10. za razdoblje izvješćivanja za 2019. te kako bi se osigurala temeljita analiza dostavljenih podataka u narednim godinama, potrebno je da proizvođači dostavljaju određene podatke o ponašanju pojedinih sastavnih dijelova vozila tijekom rada simulacijskog alata kako su zabilježeni u datoteci „sum exec”.
            
            
               (5)U Prilogu II. Uredbi (EU) 2018/956 utvrđen je postupak praćenja i izvješćivanja.
            
            
               (6)Na temelju iskustva stečenog tijekom primjene Uredbe (EU) 2018/956, Europska agencija za okoliš trebala bi imati mogućnost prilagodbe strukture i prirode baza podataka tehničkom napretku i ne bi trebala biti vezana nekim tehničkim odrednicama. Stoga bi iz Priloga II. trebalo izbrisati opisne nazive baza podataka.
            
            
               (7)Uredbu (EU) 2018/956 trebalo bi stoga na odgovarajući način izmijeniti,
            
            
               DONIJELA JE OVU UREDBU:
            
            
               Članak 1. 
                  Izmjene Uredbe (EU) 2018/956
            
            
               Prilozi I. i II. Uredbi (EU) 2018/956 mijenjaju se u skladu s Prilogom ovoj Uredbi.
            
            
               Članak 2. 
                  Stupanje na snagu
            
            
               Ova Uredba stupa na snagu dvadesetog dana od dana objave u Službenom listu Europske unije.
            
            
               Ova je Uredba u cijelosti obvezujuća i izravno se primjenjuje u svim državama članicama.
            
            
               Sastavljeno u Bruxellesu 14.12.2021.
            
            
               
                     Za Komisiju
               
               
                     Predsjednica
                     Ursula VON DER LEYEN
               
            
         
         
            
                  
                     (1)
                  
                        SL L 173, 9.7.2018., str. 1.
               
            
      
    ---documentbreak--- 
      
         
         
            
               PRILOG 
            
            
               Prilozi I. i II. mijenjaju se kako slijedi:
            
            
               (1)Prilog I. mijenja se kako slijedi:
            
            
               (a)u dijelu A dodaje se sljedeća točka (p):
            
            
               „(p) za vozila registrirana od 1. srpnja 2021., broj pogonskih osovina, kako je navedeno u unosu br. 3 u certifikatu o sukladnosti.”;
            
            
               (b) u dijelu B točki 2. tablica se mijenja kako slijedi:
            
            
               i.
                     dodaje se sljedeći
                      unos:
            
            
                     
                        „102
                     
                  
                  
                     
                        Za vozila s datumom simulacije od 1. srpnja 2021., datoteka s vrijednostima odvojenima zarezom istog naziva kao i radna datoteka i s ekstenzijom .vsum koja sadržava zbirne rezultate po simuliranom profilu zadatka i uvjetu opterećenja (10) 
                     
                  
                  
                     
                        Datoteka koju generira simulacijski alat iz članka 5. stavka 1. točke (a) Uredbe (EU) 2017/2400 u verziji za grafičko korisničko sučelje (GUI) 
                     
                  
                  
                     
                        datoteka „sum exec”;
                     
                  
               
               ii.
                     napomena (10) zamjenjuje se sljedećim: 
            
            
               „(10)
                     Ovaj unos ne objavljuje se u središnjem registru teških vozila.”;
            
            
               (2)Prilog II. mijenja se kako slijedi:
            
            
               (a)u točki 1.1 prvi podstavak zamjenjuje se sljedećim:
            
            
               „1.1
                     Podaci utvrđeni u dijelu A Priloga I. dostavljaju se u skladu s člankom 4. putem kontaktne točke nadležnog tijela elektroničkim prijenosom podataka Europskoj agenciji za okoliš („Agencija”).”;
            
            
               (b)točka 2.1 podtočka (c) zamjenjuje se sljedećim:
            
            
               „(c) kontaktnu točku odgovornu za slanje podataka Agenciji.”;
            
            
               (c)u točki 2.3 prvi podstavak zamjenjuje se sljedećim:
            
            
               „2.3
                     Podaci navedeni u točki 2. dijela B. Priloga I. dostavljaju se u skladu s člankom 5. stavkom 1. putem kontaktne točke proizvođača elektroničkim prijenosom podataka Agenciji.”;
            
            
               (d)točka 3.3 zamjenjuje se sljedećim:
            
            
               „3.3
                     Ako nadležno tijelo ili proizvođač pronađe pogreške u dostavljenim podacima, o tome bez odlaganja obavješćuje Komisiju i Agenciju, i to putem izvješća o prijavi pogreške, koje treba poslati Agenciji, te e-poruke, koju treba poslati adresatima iz točke 1.1.”.